b'\n_START_ARTICLE_\nTemps polin\xc3\xb2mic\n_START_PARAGRAPH_\nEn teoria de complexitat, temps polin\xc3\xb2mic es refereix al temps de computaci\xc3\xb3 d\'un problema on el temps, m(n), no \xc3\xa9s major que una funci\xc3\xb3 polin\xc3\xb2mica de la mida del problema, n. Donada qualsevol m\xc3\xa0quina abstracta tindr\xc3\xa0 una classe de complexitat corresponent als problemes que es poden resoldre en temps polin\xc3\xb2mic en dita m\xc3\xa0quina._NEWLINE_Escrivint-ho matem\xc3\xa0ticament, m(n) = O(n\xe1\xb5\x8f) on k \xc3\xa9s una constant (que dep\xc3\xa8n del problema)._NEWLINE_En matem\xc3\xa0tiques alguns cops s\'usa la notaci\xc3\xb3 "temps polin\xc3\xb2mic respecte la longitud d\'entrada" com de definici\xc3\xb3 d\'una computaci\xc3\xb3 "r\xc3\xa0pida" en lloc de "temps s\xc3\xbaper-polin\xc3\xb2mic", que \xc3\xa9s m\xc3\xa9s lent. Temps exponencial \xc3\xa9s un exemple de temps superpolin\xc3\xb2mic._NEWLINE_La classe de complexitat dels problemes de decisi\xc3\xb3 que es poden resoldre en una m\xc3\xa0quina seq\xc3\xbcencial determinista em temps polin\xc3\xb2mic es coneix com a P. La classe dels problemes de decisi\xc3\xb3 que es poden verificar en temps polin\xc3\xb2mic es coneix per NP. De manera equivalent, NP \xc3\xa9s una classe de problemes de decisi\xc3\xb3 que es poden resoldre en temps polin\xc3\xb2mic en una M\xc3\xa0quina de Turing no determinista (NP significa Nondeterministic Polynomial time).'